CELEX: 62014TB0023
Language: sk
Date: 2014-11-11 00:00:00
Title: Vec T-23/14: Uznesenie Všeobecného súdu z 11. novembra 2014 – Bos a i./Parlament a Rada („Žaloba o neplatnosť – Reforma Služobného poriadku úradníkov Európskej únie a podmienok zamestnávania ostatných zamestnancov Európskej únie – Podstatné zníženie počtu dní riadnej dovolenky pre úradníkov a zamestnancov pôsobiacich v tretích krajinách – Nedostatok osobnej dotknutosti – Zjavná neprípustnosť“)

19.1.2015   
            
            
               SK
            
            
               Úradný vestník Európskej únie
            
            
               C 16/39
            
         
      Uznesenie Všeobecného súdu z 11. novembra 2014 – Bos a i./Parlament a Rada
      (Vec T-23/14) (1)
      
      („Žaloba o neplatnosť - Reforma Služobného poriadku úradníkov Európskej únie a podmienok zamestnávania ostatných zamestnancov Európskej únie - Podstatné zníženie počtu dní riadnej dovolenky pre úradníkov a zamestnancov pôsobiacich v tretích krajinách - Nedostatok osobnej dotknutosti - Zjavná neprípustnosť“)
      (2015/C 016/62)
      Jazyk konania: francúzština
      
         Účastníci konania
      
      
         Žalobcovia: Mark Bos Ankara (Turecko), Estelle Kadouch (Jeruzalem, Izrael), Siegfried Krahl (Lago Sul, Brazília) a Eric Lunel (Dakar, Senegal) (v zastúpení: F. Krenc, avocat)
      
      
         Žalovaní: Európsky parlament (v zastúpení: L. Visaggio a E. Taneva, splnomocnení zástupcovia) a Rada Európskej únie (v zastúpení: M. Bauer a A. Bisch, splnomocnení zástupcovia)
      
         Predmet veci
      
      Žaloba o neplatnosť článku 1 bodu 70 nariadenia Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. EÚ L 287, s. 15) v rozsahu, v akom tento článok mení a dopĺňa prílohu nariadenia č. 31 (CEE)/11 (CEEA), ktorým sa stanovuje Služobný poriadok úradníkov a Podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu [neoficiálny preklad] (Ú. v. 1962, 45, s. 1385), podaná na základe článku 263 ZFEÚ
      
         Výrok
      
      
                  1.
               
               
                  Žaloba sa zamieta.
               
            
                  2.
               
               
                  Mark Bos, Estelle Kadouch, Siegfried Krahl a Eric Lunel znášajú svoje vlastné trovy konania a sú povinní nahradiť trovy konania, ktoré vynaložili Európsky parlament a Rada Európskej únie.
               
            
                  3.
               
               
                  Konanie o návrhu Európskej komisie na vstup vedľajšieho účastníka do konania sa zastavuje.
               
            
         (1)  Ú. v. EÚ C 112, 14.4.2014.